Stabilită de opt ani de zile în Marea Britanie, o româncă a împărtășit de curând pe canalul tău de YouTube o perspectivă interesantă asupra diferențelor dintre prieteniile britanice și românești.
Gabriela este de părere că sunt mulți români care nu înțeleg pe deplin modul în care britanicii construiesc relații sociale și cum se dezvoltă acestea în timp.
Mai mult decât atât, femeia a dezvăluit că experiența sa cu prietenii britanici a fost mai plăcută și mai profundă spre deosebire de cea cu românii.
"Mulți oameni care au plecat din România, se plâng că în străinătate se simt singuri, că oamenii nu sunt primitori şi prietenoşi. Asta se întâmplă datorită obiceiurilor locale şi nu din cauză că sunt reci. Englezii nu-şi beau cafeaua la vecini şi, de fapt, nu se vizitează deloc. Ei se întâlnesc la pub, care este cumva a doua lor casă, o casă pentru întâlniri şi distracții.
Să primeşti un om în casă şi să-l aşezi la masă, este dovada de cea mai frumoasă prietenie. Din păcate, nu toți apreciază, şi din acest motiv prefer varianta englezească, cu întâlniri pe teren neutru. Aşa merg lucrurile aici şi când totul din jur merge într-un anume fel, pe care se presupune că l-ai ştiut şi ți l-ai asumat când te-ai mutat, nu ar trebui să ai alte aşteptări şi să critici.
"Cât am locuit în Anglia am apreciat foarte mult cât respect au pentru viața privată. Nu se uită peste gard, nu stau bot în bot cu vecinii, nu se autoinvită și nu "trec pe la tine" când se plictisesc ei acasă la dânșii. Și uită să mai plece. Adică așa cum e modelul în România. Îmi spunea cineva, român: Vai, dar ce casă tristă. Să nu-ți calce nimeni pragul. Doamne, dar cât de netristă și liniștită a fost pentru mine perioada UK"
"De acord, din păcate românii nu se ajută între ei, eu cel puțin nu am întâlnit"
"O prietenie frumoasă și sustenabilă este cea englezească!", sunt doar câteva dintre comentariile oamenilor, notează realitatea.net.